ร้านนี้เราชอบบรรยากาศเป็นพิเศษเลย เพราะว่าบรรยากาศชิวมาก เหมือนนั่งกินอยู่ในสวนหลังบ้านเลย ร้านออกแนวอาร์ตๆหน่อย โต๊ะเก้าอี้ก็มีหลายแบบ เก๋ๆทั้งนั้น มีมุมให้ถ่ายรูปเยอะด้วย มาพูดถึงเรื่องอาหารมั่งดีกว่า เครื่องดื่มกับเบเกอรี่ก็ใช้ได้นะ เราสั่งสมูทตี้สตรอว์เบอร์รี่ไป เปรี้ยวๆหวานๆ กินแล้วสดชื่นดี ส่วนของหวานเราสั่งสตรอว์เบอร์รี่ชีสพาย ชิ้นใหญ่ดีเหมือนกันนะ เค้กเนื้อแน่น อร่อยใช้ได้ หวานๆเปรี้ยวนิดๆตัดเลี่ยนได้ดีเลยค่ะ เพื่อนเราสั่งโกโก้เย็นเพิ่มวิปครีม เพื่อนบอกว่าโกโก้หวานไปหน่อย   ส่วนเรื่องอาหาร วันนี้ไม่ได้สั่ง แต่เห็นเค้าบอกว่าอร่อยใช้ได้เหมือนกัน เราว่าวันหลังจะมาลองเหมือนกัน แล้วเดี๋ยวจะเอามาบอกนะว่าอาหารเป็นไงมั่ง